stanford-oval/wikipedia huggingface dataset:
วีรพงษ์ รามางกูร

| วีรพงษ์ รามางกูรม> ป.ช., ม.ว.ม., ป.ภ. |
| --- | --- |
วีรพงษ์ ใน พ.ศ. 2509

รองนายกรัฐมนตรี
ดำรงตำแหน่ง 15 สิงหาคม พ.ศ. 2540 – 14 พฤศจิกายน พ.ศ. 2540
นายกรัฐมนตรี: ชวลิต ยงใจยุทธ
รัฐมนตรีว่าการกระทรวงการคลัง
ดำรงตำแหน่ง 26 สิงหาคม พ.ศ. 2533 – 9 ธันวาคม พ.ศ. 2533
นายกรัฐมนตรี: ชาติชาย ชุณหะวัณ
ก่อนหน้า: ประมวล สภาวสุ
ถัดไป: บรรหาร ศิลปอาชา
รัฐมนตรีช่วยว่าการกระทรวงการคลัง
ดำรงตำแหน่ง 6 มีนาคม พ.ศ. 2534 – 22 มีนาคม พ.ศ. 2535
นายกรัฐมนตรี: อานันท์ ปันยารชุน
ก่อนหน้า: ชวลิต ธนะชานันท์
ถัดไป: ชวลิต โอสถานุเคราะห์
 
ข้อมูลส่วนบุคคล
เกิด: 1 สิงหาคม พ.ศ. 2486 จังหวัดพระนคร ประเทศไทย
เสียชีวิต: 7 พฤศจิกายน พ.ศ. 2564 (78 ปี) โรงพยาบาลพระมงกุฎเกล้า กรุงเทพมหานคร ประเทศไทย
คู่สมรส: ลดาวัลย์ รามางกูร
ลายมือชื่อ: 

ดร.วีรพงษ์ รามางกูร (1 สิงหาคม พ.ศ. 2486 – 7 พฤศจิกายน พ.ศ. 2564) หรือ ดร.โกร่ง เป็นอดีตรองนายกรัฐมนตรีในรัฐบาลของพลเอกชวลิต ยงใจยุทธ อดีตรัฐมนตรีว่าการกระทรวงการคลังในรัฐบาลของพลเอกชาติชาย ชุณหะวัณ อดีตประธานคณะกรรมการธนาคารแห่งประเทศไทย อดีตที่ปรึกษาเศรษฐกิจในหลายรัฐบาล อดีตที่ปรึกษานายกรัฐมนตรี ในรัฐบาลพลเอกเปรม ติณสูลานนท์ อดีตสมาชิกสภานิติบัญญัติแห่งชาติ  อดีตคณบดีคณะเศรษฐศาสตร์ จุฬาลงกรณ์มหาวิทยาลัย อดีตประธานคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) ในรัฐบาลของนางสาวยิ่งลักษณ์ ชินวัตร
อดีตประธานกรรมการบริษัท ทางด่วนและรถไฟฟ้ากรุงเทพ จำกัด (มหาชน) 
อดีตประธานกรรมการบริหาร บริษัท ​ดั๊บเบิ้ล เอ (1991) ​จำกัด (มหาชน)​ และอดีตกรรมการอิสระ บริษัท มติชน จำกัด (มหาชน)
ชาติภูมิ

ดร.วีรพงษ์ รามางกูร เดิมชื่อ ประดับ บุคคละ เกิดเมื่อวันที่ 1 สิงหาคม พ.ศ. 2486 ที่จังหวัดพระนคร เป็นบุตรชายร้อยตำรวจตรี ประดิษฐ์ รามางกูร (แดง) หรือประดิษฐ์ บุคคละ และนางบุญศรี รามางกูร (สกุลเดิม เกิดเล็ก) เชื้อสายฝ่ายปู่เป็นตระกูลเจ้านายลาวเวียงจันทน์ผู้ปกครองเมืองธาตุพนม (เมืองพนม) ในอดีต เชื้อสายฝ่ายย่าเป็นตระกูลเจ้านายภูไทเมืองวังผู้ปกครองเมืองเรณูนคร (เมืองเว) ในอดีต ปัจจุบันคืออำเภอธาตุพนมและอำเภอเรณูนครในจังหวัดนครพนม
ปู่ของวีรพงษ์ รามางกูร นามว่าเจ้าพระอุปฮาชา (เฮือง รามางกูร) ผู้ตั้งสกุลรามางกูรแห่งอำเภอธาตุพนม บุตรชายลำดับ 3 ของอาชญาหลวงกลางน้อยศรีวรมุงคุณ (ศรี รามางกูร) เจ้าเมืองธาตุพนมคนที่ 2 กับอาชญานางบุษดีธิดาหมื่นนำรวงกรมการธาตุพนมและหลานสาวกวานหลวงอามาตย์ (อำนาจ รามางกูร) นายกองข้าโอกาสพระธาตุพนมและอดีตกวานเวียงชะโนด ในอำเภอหว้านใหญ่ จังหวัดมุกดาหาร ต้นตระกูลฝ่ายคุณปู่นามว่าอาชญาหลวงรามราชรามางกูร หรือขุนรามราชรามางกูร (ราม ต้นตระกูล รามางกูร) คนทั่วไปรู้จักในนามเจ้าพ่อขุนรามหรือเจ้าพ่อขุนโอกาส เจ้าเมืองธาตุพนมคนแรกในราชวงศ์เวียงจันทน์ กับอาชญานางยอดแก้วสิริบุญมาธิดาเจ้าอุปละ (ศรีสุมังค์) แห่งจำปาศักดิ์ นอกจากนี้ วีรพงษ์ รามางกูร ยังมีศักดิ์เป็นหลานปู่ของพระปราณีศรีมหาพุทธบริษัท (เมฆ รามางกูร) เจ้าเมืองธาตุพนมคนที่ 3 ลูกพี่ลูกน้องของเจ้าพระอุปราชา (เฮือง รามางกูร) และมีศักดิ์เป็นหลานปู่ของเจ้าพระอัครบุตร์ (บุญมี ต้นตระกูล บุคคละ) กรมการธาตุพนมอดีตผู้ปกครองข้าพระธาตุพนมฝั่งซ้ายน้ำโขงในอารักขาฝรั่งเศสซึ่งเป็นพี่ชายของเจ้าพระอุปราชา (เฮือง รามางกูร) ตระกูลฝ่ายบิดาของวีรพงษ์ รามางกูร สืบเชื้อสายเจ้าเมือง (ขุนโอกาส) และนายกอง ผู้ดูแลรักษาพระธาตุพนมและปกครองข้าอุปัฏฐากพระธาตุพนมมาหลายชั่วอายุคน ตลอดจนรับราชการในเมืองนครจำปาศักดิ์และสืบเชื้อสายปฐมวงศ์จากราชวงศ์เวียงจันทน์สายสมเด็จพระเจ้าสิริบุญสารด้วย
ฝ่ายย่าของวีรพงษ์ รามางกูร นามว่าอาชญานางสูนทอง รามางกูร (สกุลเดิม บัวสาย) ธิดาของอาชญานางผายี หลานของเพี้ยพรรณละบุตร์ (พัน บัวสาย ต้นตระกูลพรรณุวงศ์) แห่งอำเภอเรณูนคร กับอาชญานางซืม ต้นตระกูลฝ่ายย่านามว่า เจ้าอุปฮาต (บุตร บัวสาย) อุปฮาตคนแรกแห่งเมืองเรณูนคร กับอาชญานางเอื้อยกกพี่สาวพระแก้วโกมล (เพชร โกพลรัตน์) เจ้าเมืองเรณูนครคนแรก และพระแก้วโกมล (สาย แก้วมณีชัย) เจ้าเมืองเรณูนครคนที่ 2
การทำงาน > อาจารย์ประจำ

หลังจากจบการศึกษาใน พ.ศ. 2508 วีรพงษ์ได้บรรจุเข้ารับราชการเป็นอาจารย์ประจำคณะรัฐศาสตร์ จุฬาลงกรณ์มหาวิทยาลัย ได้มีโอกาสเข้าไปทำงานในฐานะผู้บุกเบิกสร้างแผนกอิสระสื่อสารมวลชนของจุฬาลงกรณ์มหาวิทยาลัย ซึ่งต่อมาเป็นคณะนิเทศศาสตร์ จุฬาลงกรณ์มหาวิทยาลัย หลังจากนั้น วีรพงษ์ได้ทุนการศึกษาต่อต่างประเทศ จบปริญญาโท และปริญญาเอกทางเศรษฐศาสตร์ จากมหาวิทยาลัยเพนซิลเวเนีย (University of Pennsylvania) เมืองฟิลาเดลเฟีย รัฐเพนซิลเวเนีย ประเทศสหรัฐอเมริกา
วีรพงษ์ได้เป็นอาจารย์สอนที่คณะเศรษฐศาสตร์ จุฬาลงกรณ์มหาวิทยาลัย ซึ่งเป็นอาจารย์คนแรกของไทยที่สอนทางด้านเศรษฐมิติ ต่อมาได้ดำรงตำแหน่งเป็นคณบดีคณะเศรษฐศาสตร์ จุฬาลงกรณ์มหาวิทยาลัย
การทำงาน > งานการเมือง

วีรพงษ์เคยดำรงตำแหน่งเป็นที่ปรึกษานายกรัฐมนตรีในรัฐบาลพลเอกเปรม ติณสูลานนท์ เป็นรัฐมนตรีว่าการกระทรวงการคลังในรัฐบาลพลเอกชาติชาย ชุณหะวัณ รัฐมนตรีช่วยว่าการกระทรวงการคลัง ในรัฐบาลนายอานันท์ ปันยารชุน รองนายกรัฐมนตรี  ในรัฐบาลพลเอกชวลิต ยงใจยุทธ ที่ปรึกษาของทีมเศรษฐกิจรัฐบาล พันตำรวจโททักษิณ ชินวัตร และประธานที่ปรึกษาด้านเศรษฐกิจในรัฐบาลนายสมัคร สุนทรเวช
ในเหตุการณ์อุทกภัยครั้งใหญ่ พ.ศ. 2554 วีรพงษ์ได้รับตำแหน่งจากคณะรัฐมนตรีในรัฐบาลของนางสาวยิ่งลักษณ์ ชินวัตร ให้ดำรงตำแหน่งเป็นประธานคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) โดยมีหน้าที่สร้างความมั่นใจของนักลงทุนต่างชาติกลับคืนมายังประเทศไทย และวางแผนการลงทุนระบบน้ำทั้งหมดและเป็นที่ปรึกษาคณะกรรมการนโยบายน้ำและอุทกภัยแห่งชาติ (กนอช.)
การทำงาน > งานสังคม

วีรพงษ์ดำรงตำแหน่งนายกสมาคมไทย-ลาว เพื่อ มิตรภาพ ตั้งเมื่อ พ.ศ. 2547 เคยดำรงตำแหน่งนายกสมาคมเศรษฐศาสตร์แห่งประเทศไทย อุปนายกสมาคมสังคมศาสตร์แห่งประเทศไทย กรรมการสมาคมไทย-อเมริกาศึกษา กรรมการสมาคมรัฐศาสตร์ จุฬาลงกรณ์มหาวิทยาลัย กรรมการบริหารสถาบันวิจัยเพื่อการพัฒนาประเทศ กรรมการนักวิจัยมหาวิทยาลัยไทย เป็นต้น
การทำงาน > งานภาคเอกชน

วีรพงษ์เคยดำรงตำแหน่งสำคัญทางภาคเอกชนหลายตำแหน่งโดยดำรงตำแหน่งประธานกรรมการ 8 บริษัท และ กรรมการหรือที่ปรึกษาอีก 20 บริษัท  และหนึ่งในนั้นคือ ตำแหน่งประธานกรรมการบริหารบริษัท แอดวานซ์ อะโกร จำกัด (มหาชน) เจ้าของผลิตภัณฑ์กระดาษดับเบิ้ลเอ
ทรัพย์สิน

ใน พ.ศ. 2540 เมื่อครั้งวีรพงษ์ รามางกูร ดำรงตำแหน่งรองนายกรัฐมนตรีในสมัยรัฐบาล พล.อ.ชวลิต ยงใจยุทธ โดยมี พ.ต.ท.ทักษิณ ชินวัตร เป็นรองนายกรัฐมนตรีร่วมด้วย ช่วงนั้นเป็นยุคฟองสบู่แตก วีรพงษ์ รามางกูร ได้แจ้งบัญชีแสดงรายการทรัพย์สินและหนี้สินต่อคณะกรรมการป้องกันและปราบปรามการทุจริตแห่งชาติ (ป.ป.ช.) มีทรัพย์สินรวม 42,381,147.13 บาท ประกอบด้วยเงินฝาก 386147.13 บาท หลักทรัพย์จดทะเบียน 8,755,000 บาท ที่ดิน 31,240,000 บาท และสิ่งปลูกสร้างอื่น 1,500,000 บาท รถยนต์ 500,000 บาท พร้อมทั้งไม่มีหนี้สิน
ส่วนนางลดาวัลย์ รามางกูร ผู้เป็นภรรยา มีทรัพย์สินทั้งหมด 139,269,673.05 บาท ประกอบด้วย เงินฝาก 107,839.72 บาท ที่ดิน 87,172,833.33  บาท บ้านอาศัย 25,000,000 บาท สิ่งปลูกสร้างอื่น 22,639,000 บาท ยานพาหนะ  350,000 บาท ทรัพย์สินอื่น 4,000,000 บาท ส่วนหนี้สินนั้น มีเงินเบิกเกินบัญชีและเงินกู้ยืมธนาคาร 30,173,504.34 บาท เงินกู้จากสถาบันการเงินอื่น 475,012.22 บาท รวมหนี้สิน 30,648,516.49 บาท มีทรัพย์สินมากกว่าหนี้สิน 108,621,156.49 บาท รวมทั้ง 2 คนสามีภริยามีทรัพย์สิน 181,650,820.18 บาท ในจำนวนนี้เป็นที่ดินมูลค่า 118,412,833.33 บาท รั้งอันดับต้นๆ ของประเทศไทย
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2533 –  เหรียญจักรพรรดิมาลา (ร.จ.พ.)
ประเทศไทยใน พ.ศ. 2314

เหตุการณ์ที่เกิดขึ้นใน พ.ศ. 2314 (ค.ศ.1771) ในประเทศไทย เป็นปีที่ 5 แห่งกรุงธนบุรี แห่งราชวงศ์ธนบุรี และในรัชสมัยของสมเด็จพระเจ้ากรุงธนบุรี นับเป็นปี จ.ศ. 1132 (1 มกราคม - 15 มีนาคม) และ 1133 (16 มีนาคม - 31 ธันวาคม) ในแบบปัจจุบัน
อาวุธโบราณของแม่ทัพสยามในสงครามสยาม-เวียดนาม พ.ศ. 2314 ค้นพบในบริเวณห่าเตียน
ผู้นำ

พระมหากษัตริย์: สมเด็จบรมธรรมิกราชาธิราช
สมุหนายก :
เจ้าพระยาจักรี
พระยายมราช
กรุงกัมพูชา: สมเด็จพระนารายน์ราชารามาธิบดี (ตั้งแต่ ?)
นครศรีธรรมราช: พระเจ้านราสุริยวงศ์
เหตุการณ์ > ไม่ทราบวัน

สงครามธนบุรี–เขมร พ.ศ. 2314: กองทัพธนบุรีสามารถปราบเมืองเขมรได้สำเร็จ
ผู้เกิด > มกราคม

28 มกราคม – สมเด็จพระศรีสุลาลัย พระราชมารดาในรัชกาลที่ 3 (สวรรคต พ.ศ. 2380)
ผู้เกิด > ไม่ทราบวัน

ท้าวสุรนารี (คุณหญิงโม) วีรสตรี (อนิจกรรม พ.ศ. 2395)
ผู้เสียชีวิต > มกราคม

28 มกราคม – เจ้าพระตา เจ้าผู้ครองนครเขื่อนขันธ์กาบแก้วบัวบาน พระองค์ที่ 2 (ไม่ทราบปีประสูติ)
พระเจ้าสุกโกทนะ

| พระเจ้าสุกโกทนะ> กษัตริย์แห่งแคว้นสักกะ |
| --- | --- |
ก่อนหน้า: พระเจ้าสีหหนุ

คู่อภิเษก: นางกีสาโคตมี
พระราชบุตร: พระอานนท์
ราชวงศ์: ศากยะ
พระราชบิดา: พระเจ้าสีหหนุ
พระราชมารดา: พระนางกัญจนา
พระเจ้าสุกโกทนะ  เป็นพระราชโอรสของพระเจ้าสีหหนุ และพระนางกัญจนา เสด็จพระราชสมภพในกรุงกบิลพัสดุ์ แคว้นสักกะ 
พระเจ้าสุกโกทนะทรงมีพระมเหสีพระนามว่า นางกีสาโคตมี และมีพระราชโอรสพระองค์หนึ่ง คือพระอานนท์ ซึ่งประสูติวันเวลาเดียวกันกับพระโคตมพุทธเจ้า จึงเรียกว่าเป็นสหชาติ
พระเจ้าสุกโกทนะ และนางกีสาก็เลี้ยงดูพระราชโอรสเป็นอย่างดี จนกระทั่งเจริญวัย และออกบวช
ดูเพิ่ม

พระอานนท์
พระเจ้าสุทโธทนะ
| ด ค กแคว้นสักกะ |
| --- | --- |
เมืองหลวง:  กรุงกบิลพัสดุ์ 
บุคคลสำคัญ:  พระเจ้าสุทโธทนะ  พระเจ้าสุกโกทนะ  เจ้าชายสิทธัตถะ  ฉันนะอำมาตย์  พระนันทเถรศากยะ  พระอานนท์  พระราหุล
ประเทศไทยใน พ.ศ. 2326

เหตุการณ์ที่เกิดขึ้นใน พ.ศ. 2326 (ค.ศ. 1783) ในประเทศไทย เป็นปีที่ 2 แห่งกรุงรัตนโกสินทร์ แห่งราชวงศ์จักรี และในรัชสมัยพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1144 (1 มกราคม - 1 เมษายน) และ 1145 (2 เมษายน - 31 ธันวาคม) ในแบบปัจจุบัน
เริ่มการขุนคลองรอบกรุงในปีนี้
ผู้นำ

พระมหากษัตริย์: พระบาทสมเด็จพระพุทธเจ้าอยู่หัว
กรมพระราชวังบวรสถานมงคล: กรมพระราชวังบวรสถานมงคล
สมุหนายก: เจ้าพระยารัตนาพิพิธ
สมุหพระกลาโหม: เจ้าพระยามหาเสนา
นครจำปาศักดิ์: พระเจ้าองค์หลวงไชยกุมาร
นครเชียงใหม่: พระยาวชิรปราการ
นครน่าน: พระยามงคลยศประเทศราช (ตั้งแต่ 2 เมษายน)
นครแพร่: พระยาศรีสุริยวงศ์
เมืองพวน: เจ้าชมภู
นครลำปาง: พระยาคำโสม
นครหลวงพระบาง: เจ้าสุริยวงศ์
นครเวียงจันทน์: พระเจ้านันทเสน
เหตุการณ์ > ไม่ทราบเดือน

พระบาทสมเด็จพระพุทธยอดฟ้าจุฬาโลก โปรดเกล้าฯ ให้สร้างพระราชมนเทียร พระมหาปราสาท เปลี่ยนเสาระเนียดจากเครื่องไม้เป็นก่อกำแพงอิฐ สร้างประตูรายรอบพระบรมมหาราชวัง และสร้างพระอารามในพระราชวังหลวงคือวัดพระศรีรัตนศาสดาราม เพื่อประดิษฐานพระพุทธมหามณีรัตนปฏิมากร (พระแก้วมรกต) เมื่อสร้างพระราชนิเวศน์มนเฑียรเป็นการถาวรแล้วโปรดเกล้าฯ ให้มีการพระราชพิธีบรมราชาภิเษกเต็มตามแบบแผนราชประเพณีอีกครั้งหนึ่งในปี พ.ศ. 2328
พระบาทสมเด็จพระพุทธยอดฟ้าจุฬาโลก โปรดเกล้าฯ ให้รื้อซากป้อมบางกอกเดิมกับกำแพงเมืองครั้งกรุงธนบุรี เพื่อขยายกำแพงและคูพระนครใหม่ให้กว้างออกไป
พระบาทสมเด็จพระพุทธยอดฟ้าจุฬาโลก โปรดเกล้าฯ ให้ขุดคลองรอบพระนคร เมื่อครั้งย้ายเมืองหลวงจากกรุงธนบุรีมาอยู่ฝั่งพระนคร และพระราชทานนามว่า "คลองรอบกรุง"
พระบาทสมเด็จพระพุทธยอดฟ้าจุฬาโลก โปรดเกล้าฯ ให้สร้างป้อมปราการขึ้น 14 ป้อม ล้อมรอบเกาะเมือง เพื่อป้องกันรักษาพระนคร
สมเด็จพระบวรราชเจ้ามหาสุรสิงหนาท โปรดให้บูรณปฏิสังขรณ์วัดสลักที่สร้างขึ้นในสมัยกรุงศรีอยุธยา ปัจจุบันคือ วัดมหาธาตุยุวราชรังสฤษฎิ์ราชวรมหาวิหาร
ผู้เกิด > สิงหาคม

13 สิงหาคม – พระเจ้าราชวรวงศ์เธอ พระองค์เจ้าดวงจันทร์ พระบรมวงศ์ (สิ้นพระชนม์ พ.ศ. 2412)
ผู้เกิด > ไม่ทราบวัน

พระเจ้าบรมวงศ์เธอ กรมหมื่นอินทรพิพิธ พระบรมวงศ์ (สิ้นพระชนม์ พ.ศ. 2363)
พระเจ้าราชวรวงศ์เธอ กรมหมื่นเสนีเทพ พระบรมวงศ์ (สิ้นพระชนม์ พ.ศ. 2378)
พระเจ้าบรมวงศ์เธอ พระองค์เจ้านุ่ม พระบรมวงศ์ (สิ้นพระชนม์ พ.ศ. 2381)
สุนทรี ละม่อม

| สุนทรี ละม่อม |
| --- | --- |
เกิด: 27 พฤศจิกายน พ.ศ. 2511 (55 ปี) สุนทรี ละม่อม
อาชีพ: นักแสดง,นางแบบ,พิธีกร
ปีที่แสดง: 2531-2537
สังกัด: ช่อง 3 (2531-2537)
สุนทรี ละม่อม  (  27 พฤศจิกายน พ.ศ.  2511 - ) ชื่อเล่น เล็ก เป็นนักแสดงและนางแบบชาวไทย
ผลงานละครโทรทัศน์

2532 สุดแต่ใจจะไขว่คว้า (ช่อง 3)
2532 ละครพื้นบ้านอัศวินสายรุ้ง (ช่อง 3)
2532 ละครพื้นบ้านทายาทสวรรค์  (ช่อง 3)
2533 กตัญญูประกาศิต (ช่อง 3)
2534 ละครพื้นบ้าน มายาเทวี( ช่อง3)
2534 ละครพื้นบ้าน มณีอาชา(ช่อง3)
2535 ละครพื้นบ้าน ธิดาบาดาล (ช่อง3)
2535 ละครพื้นบ้าน ปานแดงเทวบุตร (ช่อง 3)
2535 โทน (ช่อง 3)
2535 หนึ่งในทรวง  (ช่อง 3)
2535 ชมรมขนหัวลุก ตอน โค้งมรณะ (ช่อง 5)
2535 เดือนดับที่สบทา  (ช่อง 3)
2536 อยู่กับก๋ง (ช่อง 3)
2536 ดวงใจแม่ (ช่อง 3)
2636 ละครพื้นบ้าน สองอมตะมหัสจรรย์(ช่อง3)
2536 ละครพื้นบ้าน สมิงขาวดาวทอง (ช่อง 3)
2536 ละครพื้นบ้าน อภินิหารทับทิมดำ (ช่อง 3)
2536 คุณหญิงพวงแข  (ช่อง 3)
2537 พรหมจารีสีดำ (ช่อง 3)
2537 ปีกหงส์ ( ช่อง 3)
2537 แสงสูรย์ (ช่อง 3)
2537 แม่แตงร่มใบ  ( ช่อง 3)
2537 นกน้อยในไร่ส้ม (ช่อง 3)
มิวสิควิดีโอ

พี่ไปดูหนูไปด้วย ศิลปิน พุ่มพวง ดวงจันทร์
วันเวลา ศิลปิน นิตยา บุญสูงเนิน
มิวสิควิดีโอ > ภาพยนตร์

ไอ้งอดยอดทหาร (2529)
รอยเสือ (2530)
สบายกว่ากันเยอะเลย (2531)
สุนันทา เดวา

| สุนันทา เดวา |
| --- | --- |
เกิด: 24 มิถุนายน พ.ศ. 2535 (32 ปี) สุนันทา เดวา
อาชีพ: นักแสดง เน็ตไอดอล
ผลงานเด่น: โดรายากิ ฮารุกะ จาก มาลี เพื่อนรัก..พลังพิสดาร (2558)
สังกัด: นักแสดงอิสระ
สุนันทา เดวา (ชื่อเล่น: เอมมี่) เกิดเมื่อวันที่ 24 มิถุนายน พ.ศ. 2535 เข้าสู่วงการด้วยการเริ่มต้นจากเป็นเน็ตไอดอล โดยมีผู้ติดตามผ่านทางเฟซบุ๊ก มากกว่า 500,000 คน หลังจากนั้นก็ได้มีผลงานการแสดงมากมายไม่ว่าจะเป็น ซีรีส์ มาลี เพื่อนรัก..พลังพิสดาร, ภาพยนตร์ วุ่นรักพักนิ้ว, ถ่ายโฆษณาป็อกกี้ และอีกมากมาย
การศึกษา

สุนันทา เดวา จบการศึกษาระดับมัธยมศึกษาจากโรงเรียนมัธยมวัดธาตุทอง ปัจจุบัน สุนันทา เดวา กำลังศึกษาชั้นปีที่ 4 คณะมนุษยศาสตร์และสังคมศาสตร์ สาขาการจัดการสารสนเทศ  มหาวิทยาลัยราชภัฏสวนสุนันทา
ผลงาน > การแสดง

มาลี เพื่อนรัก..พลังพิสดาร เป็น โดรายากิ ฮารุกะ
วุ่นรักพักนิ้ว Fingering
ผลงาน > เกม

Talesrunner พากย์เป็น มิโฮะ
นิสสัน ซันนี่

| นิสสัน ซันนี่ |
| --- | --- |

ภาพรวม
บริษัทผู้ผลิต: นิสสัน (ไอฉิ คิไก)
เรียกอีกชื่อ: นิสสัน เซ็นทรา (พ.ศ. 2525–2549) นิสสัน อัลเมรา (พ.ศ. 2554–ปัจจุบัน)
เริ่มผลิตเมื่อ: พ.ศ. 2509–ปัจจุบัน
ตัวถังและช่วงล่าง
ประเภท: รถยนต์นั่งขนาดเล็กมาก (รุ่นที่ 1-5)และ(รุ่นที่ 12-13)  รถยนต์นั่งขนาดเล็ก (รุ่นที่ 6-11)
รูปแบบตัวถัง: 2 ประตู รถคูเป้ รถซีดาน 4 ประตู 2-ประตู รถกระบะ 3/5-ประตู station wagon 3-ประตู panel van 2-ประตู hatchback 3-ประตู coupé 3/5-ประตู wagon/van 5-ประตู wagon (fastback)
รุ่นที่คล้ายกัน: โตโยต้า โคโรลล่า มาสด้า 323/3 ฮอนด้า ซีวิค นิสสัน ทีด้า ฟอร์ด เลเซอร์/ฟอร์ด โฟกัส มิตซูบิชิ แลนเซอร์ เปอโยต์ 307 ซีตรอง C4 โฟล์กสวาเกน กอล์ฟ เชฟโรเลต ครูซ/เชฟโรเลต ออพตร้า สโกด้า ออกตาเวีย
ระยะเหตุการณ์
รุ่นก่อนหน้า: ไม่มี
รุ่นต่อไป: นิสสัน เซนทรา (B16) (อเมริกา) นิสสัน บลูเบิร์ด ซิลฟี่ (G11)/นิสสัน ทีด้า (C11) (เอเชีย) นิสสัน AD/Wingroad (station wagon)
นิสสัน ซันนี่ เป็นรถขนาดเล็กของบริษัทนิสสัน เริ่มการผลิตใน พ.ศ. 2509-2547 และมีนิสสัน ทีด้าและนิสสัน อัลเมร่า เข้ามาทดแทน ในช่วงที่มีการผลิต ซันนี่เป็นคู่แข่งทางธุรกิจกับ โตโยต้า โคโรลล่า, ฮอนด้า ซีวิค และ มิตซูบิชิ แลนเซอร์
จุดเด่นของ นิสสัน ซันนี่ ตั้งแต่แรกเริ่มจนถึงรุ่นปัจจุบัน คือ การประหยัดน้ำมัน ซันนี่โดยภาพรวมแล้วถือว่าใช้น้ำมันเชื้อเพลิงอย่างคุ้มค่าและประหยัดมากเมื่อเทียบกับคู่แข่งสำคัญทั้ง 3 รุ่น แต่ก็จะเสียเปรียบในเรื่องของอัตราเร่ง ซึ่งซันนี่จะไม่ค่อยเน้นความเป็นรถสปอร์ต เครื่องยนต์มีแรงค่อนข้างน้อย สมรรถนะค่อนข้างต่ำ (เพราะแลกไปกับการประหยัดน้ำมันที่เหนือชั้น)
นิสสัน ซันนี่ มีวิวัฒนาการตามช่วงเวลาได้ 13 Generation (รุ่น) ดังนี้
Generation ที่ 1 (พ.ศ. 2509-2512)

ซันนี่โฉมแรก หรือ B10 ซีรีส์ จะเป็นที่รู้จักกันทั่วไปในชื่อ ดัตสัน 1000 (Datsun 1000) เพราะในช่วงนั้น บริษัทใช้ชื่อผลิตภัณฑ์ว่า ดัทสัน แล้วเปลี่ยนเป็นนิสสันในภายหลัง เปิดตัวครั้งแรกในเดือนกันยายน พ.ศ. 2509 ใช้เครื่องยนต์ 988 ซีซี 56 แรงม้า ใช้เกียร์ธรรมดาซิงโครเมช 4 สปีด มีตัวถัง 2 แบบ คือ ซีดาน 2 ประตู และ รถสเตชันวากอน ซึ่งตัวถังแต่ละแบบจะมี 2 เกรดให้เลือก คือ แบบมาตรฐาน(Standard) กับแบบพิเศษ (Deluxe)
ต่อมาในเดือนตุลาคม พ.ศ. 2510 ได้มีการเพิ่มตัวถังรูปแบบที่ 3 คือ ซีดาน 4 ประตู และในเดือนตุลาคม พ.ศ. 2511 ได้มีการเพิ่มตัวถังแบบคูเป้ (รถกึ่งสปอร์ต มีขนาดเล็ก 2 ประตู)
Generation ที่ 2 (พ.ศ. 2513-2519)

ซันนี่โฉมที่ 2 หรือ B110 ซีรีส์ จะเป็นที่รู้จักของคนทั่วไปในชื่อ ดัทสัน 1200 (Datsun 1200) มีขนาดที่ใหญ่ขึ้นกว่าโฉมแรก และประสบความสำเร็จมากขึ้น มีกระแสความนิยมที่เท่าเทียมกับ โตโยต้า โคโรลล่า ในช่วงเดียวกันนั้น และซันนี่โฉมนี้ ได้รับการพัฒนาประสิทธิภาพเครื่องยนต์ในด้านเชื้อเพลิง ทำให้ซันนี่มีจุดเด่นในเรื่องความประหยัดน้ำมัน ซึ่งจุดเด่นตรงนี้ก็คงอยู่มาจนถึงปัจจุบัน รถรุ่นนี้ ถึงจะผลิตในช่วงหลายสิบปีก่อนที่เทคโนโลยีไม่พัฒนา รถรุ่นอื่นๆ ใช้น้ำมัน 1 ลิตร วิ่งได้ไม่ถึง 10 กม. แต่ซันนี่โฉมนี้ น้ำมัน 1 ลิตร วิ่งได้ 12.2 กิโลเมตรในการขับในเมือง และ 16.1 กิโลเมตรในการขับออกต่างจังหวัด
ในโฉมที่ 2 นี้ มีการผลิตรถซันนี่ในรูปแบบรถกระบะขึ้นในชื่อรุ่น Bakkie ซึ่งได้รับความนิยมอย่างมากไม่แพ้รถยนต์นั่ง โดยในแถบประเทศแอฟริกา Bakkie ยังมีขายอยู่ต่อเนื่องกว่า 30 ปี ก่อนที่จะเลิกขายใน พ.ศ. 2551
Generation ที่ 3 (พ.ศ. 2516-2526)

ซันนี่โฉมที่ 3 หรือ B210 ซีรีส์ จะเป็นที่รู้จักของคนทั่วไปในชื่อ ดัทสัน 120Y (Datsun 120Y) กับอีกรุ่นคือ 140Y ซันนี่โฉมนี้ ได้รับความนิยมอย่างล้นหลาม เพราะในช่วงนี้ ได้เกิดวิกฤติน้ำมันแพงขึ้นมาครั้งหนึ่ง ก่อนที่วิกฤติดังกล่าวจะคลี่คลายลง เพราะซันนี่มีทุนเดิมอยู่แล้วในจุดเด่นด้านความประหยัดน้ำมัน และเมื่อยิ่งโฉมนี้ได้มีการออกแบบให้มีเหล็กที่บางลงและออปชันบางอย่างถูกตัดออก เพื่อลดต้นทุน ราคาของรถจึงถูกมาก จึงดึงดูดใจลูกค้าได้มาก
ในโฉมนี้ รถซีดานขายได้น้อยลง ในขณะที่รถคูเป้ขายได้ดีขึ้น ซึ่งก็เป็นไปตามกระแสความนิยมในช่วงนั้น
Generation ที่ 4 (พ.ศ. 2521-2525)

ซันนี่โฉมที่ 4 หรือ B310 ซีรีส์ เป็นโฉมสุดท้ายที่ใช้ระบบขับเคลื่อนล้อหลัง เป็นที่รู้จักของคนทั่วไปในชื่อ Datsun 130Y, 150Y ขายควบคู่ไปกับ 120Y และ 140Y
ซันนี่โฉมนี้ สามารถใช้น้ำมัน 1 ลิตร วิ่งได้ถึง 20 กิโลเมตร (เฉพาะรุ่นเกียร์ธรรมดา 5 สปีด ส่วนเกียร์แบบอื่นๆ ไม่สามารถทำได้)เช่นเดียวกับ 
นิสสัน มาร์ชรุ่นปัจจุบัน
ซันนี่โฉมนี้ ยังเป็นโฉมสุดท้ายที่มีการใช้ชื่อดัทสันด้วย
Generation ที่ 5 (พ.ศ. 2524-2539)

ซันนี่โฉมที่ 5 หรือ B11 ซีรีส์ เริ่มเป็นที่รู้จักอย่างกว้างขวางของคนไทย โดยกลุ่มพ่อค้ารถในไทยตั้งชื่อเล่นให้ว่า โฉม FF เนื่องจากเป็นโฉมแรกของซันนี่และโฉมแรกๆ ของไทย ที่ใช้ระบบขับเคลื่อนล้อหน้า และนอกจากนี้ โฉมที่ 5 เป็นโฉมแรกที่ยกเลิกการใช้ชื่อผลิตภัณฑ์ว่าดัทสัน และเปลี่ยนมาใช้ชื่อนิสสันอย่างถาวร โฉมนี้เป็นโฉมที่ทันสมัยมากในช่วงเวลานั้น ได้รับความนิยมพอสมควร แต่ก็มีกระแสในแง่ลบออกมาบ้างเล็กน้อย  โดยมี รัชนก พูนผลิน เป็น Presenter ในยุคนั้น
ในญี่ปุ่น ซันนี่โฉมนี้ ขายถึงปี พ.ศ. 2529 เท่านั้น แต่ในเมืองไทยนั้นขายต่อไปจนถึงปี พ.ศ. 2539 เลยทีเดียว เพราะโฉมที่ 6 นั้น ไม่มีการส่งออกหรือผลิตในต่างประเทศมากนัก
นับตั้งแต่โฉมนี้ ไปจนถึงโฉมที่ 9 นิสสัน ซันนี่ มี 2 ชื่อที่ใช้ คือ ซันนี่ และ เซนทรา (Sentra) โดยทั้ง 2 ชื่อนั้น ไม่มีรายละเอียดใดๆ ที่ต่างกัน ซึ่งในประเทศไทย เคยขายซันนี่ โดยใช้ชื่อเซนทราครั้งหนึ่ง ในช่วงโฉมที่ 7 เพื่อแยกตลาดให้ชัดเจน โดยขายควบคู่กันไปจนถึง พ.ศ. 2539 สาเหตุที่ยังขายซันนี่รุ่นที่ 5 และรุ่นที่ 7 ไปด้วยกันเพื่อให้ Sunny FF สามารถทำตลาดรถราคาถูกต่อไปได้ จนกระทั่งการเลิกผลิตในปี พ.ศ. 2539 เนื่องจากมีรุ่น Sunny B14 เข้ามาทำตลาดแทน
Generation ที่ 6 (พ.ศ. 2527-2533)

นิสสัน ซันนี่ โฉมที่ 6 หรือ B12 มีวางตลาดเฉพาะในประเทศญี่ปุ่น และในประเทศไทย (ขายในชื่อ นิสสัน เซ็นทรา) มีแบบซีดาน 4 ประตูและแฮทช์แบค  ใช้เครื่องบล็อก CA
Generation ที่ 7 (พ.ศ. 2533-2537)

ซันนี่โฉมที่ 7 หรือ B13 ซีรีส์ พบเห็นได้บ้างในประเทศไทย และเป็นโฉมแรกที่เป็นที่รู้จักของคนไทยโดยไม่ใช้ชื่อซันนี่ โดยได้ขายทั้งโฉมนี้และโฉมที่ 5 ควบคู่กันไปด้วย (โดยในประเทศไทยและในบางประเทศ รุ่น B13 นี้จะใช้ชื่อ นิสสัน เซนทรา (อังกฤษ: Nissan Sentra)) ก่อนที่จะทดแทนโดยรุ่น B14 ในปี พ.ศ. 2538 ทำให้ Sunny FF และ B13 ต้องยุติการทำตลาดในช่วงนั้น สำหรับ Sentra B13 มีพรีเซ็นเตอร์คือ สัญญา คุณากร,แอน ทองประสม
Generation ที่ 8 (พ.ศ. 2537-2541)

ซันนี่โฉมที่ 8 หรือ B14 ซีรีส์ เริ่มเป็นที่รู้จักของคนไทยในชื่อ โฉมพระอาทิตย์ ในช่วงปี พ.ศ. 2538 จนถึงกระทั่งปี พ.ศ. 2543 โดยมี มณฑล จิรา เป็นพรีเซ็นเตอร์
Generation ที่ 9 (พ.ศ. 2541-2547)

โฉมที่ 9 หรือ B15 ซีรีส์ มีรูปร่างคล้าย B14 ซึ่งเป็นรุ่นต่อจาก B14 ในประเทศไทย ทางนิสสัน มอเตอร์ (ประเทศไทย) (สยามกลการในยุคนั้น) ไม่ได้นำมาทำตลาด เนื่องจากตัวถังมีขนาดเล็ก ไม่สามารถขายแข่งกับเจ้าตลาดในขณะนั้นได้ แต่ใน พ.ศ. 2547 นิสสันได้ออกผลิตภัณฑ์รถรุ่นใหม่ คือ นิสสัน ทีด้า เข้ามา ซึ่งมีคุณลักษณะคล้ายซันนี่ เข้ามาทดแทนรุ่นซันนี่ โดยในประเทศญี่ปุ่น นิสสันได้หยุดการผลิตรุ่นซันนี่ ในปีเดียวกับการเปิดตัวของทีด้า สำหรับซันนี่ในประเทศไทย และประเทศอื่นๆ ในแถบเอเชีย ได้ยกเลิกการผลิตรุ่น B14 ในพ.ศ. 2543 และได้นำรถรุ่น นิสสัน พัลซาร์ (Nissan Pulsar) มาขายในชื่อ ซันนี่ นีโอ (Sunny Neo) ต่อจาก B15 ส่วน นิสสัน ซันนี่ (ตระกูลจริง) นั้น หลังจากได้หยุดการผลิตโฉมที่ 9 นี้แล้ว โฉมที่ 10 ยังมีการผลิตต่อเนื่องจนถึงปัจจุบัน แต่ไม่มีการใช้ชื่อซันนี่ จะใช้ชื่อเซนทรา เพียงชื่อเดียว ซึ่งไม่มีการนำเข้ามาจำหน่ายในประเทศไทย
Generation ที่ 10 (พ.ศ. 2543-2549)

หลังจากที่ B15 เลิกผลิตแล้ว ในประเทศไทย รวมทั้งในบางประเทศ ก็ได้มีการผลิตซันนี่มาขายต่อ โดยในประเทศไทยใช้ชื่อในการขายว่า นิสสัน ซันนี่ นีโอ (อังกฤษ:Nissan Sunny Neo) โดยเป็นการยืมชื่อเฉยๆ ไม่ใช่ซันนี่ของแท้ เพราะแท้จริงแล้ว เป็นการนำ Bluebird Sylphy มาจำหน่าย (ก่อนที่รุ่นไมเนอร์เชนจ์จะเป็นการนำ Nissan Pulsar มาขายในชื่อเดียวกัน) โดยเริ่มจำหน่ายในปี พ.ศ. 2543
Generation ที่ 11 (พ.ศ. 2549-2554)

ดังที่กล่าวมาว่า ในช่วงซันนี่รุ่นที่ 5 หรือ B11 เป็นต้นมา ได้มีการผลิตซันนี่ แต่มีการใช้ 2 ชื่อ คือ ซันนี่ กับเซนทรา โดยทั้ง 2 ชื่อ ตัวรถไม่มีความแตกต่างกัน แต่หลังจาก B15 เลิกผลิต นิสสันยกเลิกการใช้ชื่อซันนี่ โดยหันมาใช้ชื่อเซนทราเพียงชื่อเดียว ดังนั้น ถึงแม้จะไม่ได้ใช้ชื่อซันนี่ แต่ได้พัฒนาโดยตรงจากซันนี่นับได้ว่าเป็นซันนี่ของแท้ (ต่างจากกรณีของพัลซาร์และบลูเบิร์ด ซิลฟี่ ที่ใช้ชื่อซันนี่ แต่ไม่ใช่ซันนี่) แต่ไม่มีขายในประเทศไทย และไม่ประสบความสำเร็จในยุโรป ซึ่งเป็นปัญหาเดียวกับ Bluebird Sylphy และ Tiida ในเอเชีย
Generation ที่ 12 (พ.ศ. 2554-2563)

ถึงแม้ว่า นิสสัน ทีด้า จะเข้ามาขายแทนซันนี่แล้ว แต่ในประเทศจีน มีการเปิดตัว นิสสัน อัลเมร่า หรือซันนี่รุ่นที่ 12 แล้วในปี 2554
แล้ว ซึ่งจะขายเป็นรุ่นที่เล็กกว่าทีด้าเล็กน้อย ซึ่งทั้งในประเทศไทย และทั่วโลกจะมีการเปิดตัวในเร็วๆ นี้ เฉพาะประเทศไทยเท่านั้น ที่
จะเปลี่ยนชื่อรุ่นเป็น "อัลเมร่า" (Almera) และในประเทศไทยจะมีการปรับเปลี่ยนเครื่องยนต์เป็นขนาด 1,200 ซีซี เพื่อให้เข้าข่ายอีโคคาร์ในประเทศ
ไทย ต่างจากที่ประเทศจีนและอินเดีย ที่ใช้เครื่องยนต์ 1,500 ซีซี ถึงแม้ในบางประเทศจะใช้ชื่อ นิสสัน ซันนี่ แต่รุ่นนี้ก็ไม่มีส่วนเกี่ยวข้องกับตระกูลเลยเป็นเพียงแค่การยืมชื่อมาเฉยๆ เช่นเดียวกับซันนี่ นีโอ ในประเทศไทย จะเปิดตัวในวันที่ 8-9 ตุลาคม 2554 นิสสัน อัลเมร่านี้ จะเป็นอีโคคาร์แบบ 4 ประตูคันแรกของไทย โดยสาเหตุที่ใช้ชื่อว่า อัลเมร่า ในประเทศไทยเพื่อไม่ให้ซ้ำกับประเทศจีน ส่วนในประเทศญี่ปุ่น ได้เปิดตัวแล้วโดยใช้ชื่อว่า นิสสัน ลาติโอ (อังกฤษ: Nissan Latio)
หยก ธีรนิตยาธาร

| หยก ธีรนิตยาธาร |
| --- | --- |
เกิด: 3 กันยายน พ.ศ. 2536 (31 ปี) กรุงเทพมหานคร ประเทศไทย
ชื่ออื่น: หยก
อาชีพ: นักแสดง
ผลงานเด่น: แฟนฉัน
ส่วนสูง: 190+ cm
หยก ธีรนิตยาธาร ชื่อเล่น หยก  (เกิด 3 กันยายน 2536) แสดงหนังเรื่องแรกเมื่ออายุ 9 ขวบ มีผลงานสร้างชื่อเสียงในภาพยนตร์เรื่อง แฟนฉัน ในปี พ.ศ. 2546
การศึกษา

โรงเรียนกรุงเทพคริสเตียนวิทยาลัย
จุฬาลงกรณ์มหาวิทยาลัย คณะสถาปัตยกรรมศาสตร์ จุฬาลงกรณ์มหาวิทยาลัย
ผลงานการแสดง

ภาพยนตร์
แฟนฉัน (พ.ศ. 2546) รับบทเป็น มาโนช
บุปผาอาริกาโตะ (พ.ศ. 2559) รับบทเป็น หยก
เด็กหอ (พ.ศ. 2549) (ตัวแสดงประกอบ)
ละครโทรทัศน์
ครูไหวใจร้าย (พ.ศ. 2547) รับบทเป็น อารี (ตอนเด็ก)
หนังแผ่น
4 เซี้ยวซ่า เทวดาส่งมากวน (พ.ศ. 2547)
มิวสิควิดีโอ
จูบ ศิลปิน จั๊ก ชวิน
เจ็บแต่ดี ศิลปิน Doubletap
รายการโทรทัศน์
แก๊งกระจายเสียง
ประเทศไทยใน พ.ศ. 2341

เหตุการณ์ที่เกิดขึ้นใน พ.ศ. 2341 (ค.ศ. 1798) ในประเทศไทย เป็นปีที่ 17 แห่งกรุงรัตนโกสินทร์ แห่งราชวงศ์จักรี และในรัชสมัยพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1159 (1 มกราคม - 16 มีนาคม) และ 1160 (17 มีนาคม - 31 ธันวาคม) ในแบบปัจจุบัน
ปีที่ 17 ในรัชกาลพระบาทสมเด็จพระพุทธยอดฟ้าจุฬาโลกมหาราช
ผู้นำ

พระมหากษัตริย์: พระบาทสมเด็จพระพุทธเจ้าอยู่หัว
กรมพระราชวังบวรสถานมงคล: กรมพระราชวังบวรสถานมงคล
กรมพระราชวังบวรสถานพิมุข: กรมพระราชวังบวรสถานพิมุข
สมุหนายก: เจ้าพระยารัตนาพิพิธ
สมุหพระกลาโหม: เจ้าพระยาอรรคมหาเสนา
ผู้เกิด > เมษายน

18 เมษายน – พระเจ้าบรมวงศ์เธอ กรมพระพิทักษเทเวศร์ ผู้กำกับกรมคชบาล (สิ้นพระชนม์ พ.ศ. 2406)
ผู้เกิด > ไม่ทราบวัน

พระเจ้าบรมวงศ์เธอ พระองค์เจ้าสุภาธร พระบรมวงศ์ (สิ้นพระชนม์ พ.ศ. 2360)
สมเด็จพระเจ้าบรมวงศ์เธอ เจ้าฟ้ากุณฑลทิพยวดี พระมเหสีในรัชกาลที่ 2 (สิ้นพระชนม์ พ.ศ. 2381)
พระเจ้าบรมวงศ์เธอ พระองค์เจ้าสังวาลย์ พระบรมวงศ์ (สิ้นพระชนม์ พ.ศ. 2386)
พระเจ้าราชวรวงศ์เธอ พระองค์เจ้าขนิษฐา พระบรมวงศ์ (สิ้นพระชนม์ พ.ศ. 2419)
เจ้าจอมมารดาลูกจันทน์เล็ก พระสนมในรัชกาลที่ 2 (อนิจกรรม พ.ศ. 2431)